# Club Nàutic Arenys de Mar

El Club Nàutic d'Arenys de Mar (CNAM) és un club nàutic de la Vila d'Arenys de Mar, a la comarca del Maresme, província de Barcelona. Va ser fundat l'any 1952, essent el quart club nàutic més antic de Catalunya, i el més antic no situat a una capital de província.
Les seves instal·lacions es troben al Port d'Arenys de Mar, on disposa d'una Escola de Vela i un "Centre de Perfeccionament Esportiu". Alguns regatistes olímpics espanyols han estat socis d'aquest club.
Un dels antics presidents del Club Nàutic d'Arenys de Mar fou Agustí Montal i Galobart, el qual també fou president del FC Barcelona entre 1946 i 1952.
El Club Nàutic d'Arenys de Mar organitza periòdicament campionats de Catalunya, d'Espanya i internacionals de diferents classes de vela lleugera, especialment en 420, Optimist i Laser. També organitza regates de creuer a nivell nacional com el Campionat Interclubs Zona Centre, al febrer, i la Copa de la RANC (Real Asociación Nacional de Cruceros) a l'octubre. Les flotes de vela lleugera i de creuer del CNAM estan presents en els principals esdeveniments esportius de Catalunya, de l'estat, d'Europa i del món.
El 16 d’abril de 2021 la Junta de govern del Club prengué l'acord de cedir en règim de comodat el seu fons documental a la Generalitat de Catalunya per la seva conservació a l’Arxiu Comarcal del Maresme. Entre abril i juny es realitzà el transport i destriament de la documentació, que es guarda i classifica a les instal·lacions de l’Arxiu Comarcal del Maresme, Prèviament José María Martínez-Hidalgo, que fou membre en vàries juntes del club, havia fet donació a la biblioteca del CNAM de varis centenars de llibres de la seva biblioteca privada.

## Campionats organitzats

Especialment sota la presidència de Jacinto Ballester, el CNAM ha organitzat esdeveniments esportius de Catalunya, d'Espanya, d'Europa.i del món, entre ells.
* 1970-1976: Christmas Race (participació internacional)
* 1970: Optimist World's championship.
* 1970: Campionat d'Espanya "Open" classe Flying Dutchman
* 1970: Flying Dutchman European's championship
* 1972: Second Ladies European Sailing Championship
* Campionat d'Espanya classe Dragon
* Campionat d'Espanya classe Soling

### Personatges participants

* Joan Carles I de Borbó
* Cristina de Borbó
* Rodney Pattisson

## Mèrits
### En Vela de Creuer

* Cinc Campionats de Catalunya de Creuers (1985, 1988, 1989, 2007, 2008).
* Tres Lligues Catalanes de Match-Race (2004, 2006, 2007).
* Cinc embarcacions Campiones d'Espanya a la seva classe.

### En Vela Lleugera

* Cinc regatistes Campions d'Espanya d'Optimist
* Un Campionat del Món d'Optimist
* Un Campionat del Món per Equips d'Optimist (1972)
* Un Campionat d'Espanya per Autonomies d'Optimist (2008)
* Tres Campionats de Catalunya per Equips d'Europe (1994, 1995, 1997)
* Un Campionat d'Europa Master d'Europe (2000)
* Un Campionat d'Espanya de Flying Dutchman (1972)
* Cinc Campionats d'Espanya de 420 (Masculí 1970, 1981, 1994 / Femení 1994, 1998)
* Un Campionat del Món Juvenil de 420 (1979)

### En Motonàutica

* Un Campió del Món d'Esquí Nàutic (Víctor Palomo, 1969)
* Un Campió d'Espanya d'Esquí Nàutic (1975)
* Un equip set vegades Campió d'Espanya d'Off-Shore (1983, 1984, 1985, 1986, 1987, 1988, 1989)

### Altres guardons

* Set trofeus Vela d'Or de la Federació Catalana de Vela.
* Dos trofeus Vela de Platí de la Federació Catalana de Vela.

## Vegeu també

* Escola de Nàutica de Barcelona
* Josep Maria Pons i Guri
* Corder de viola
* Pilot d'altura
* Estudi de pilots
* Mapes de Dieppe

## Referències

* ↑ La Vanguardia, 9 d'abril de 1964, Necrològica d'Agustí Montal i Galobart
* ↑ «Fitxa del fons». [Consulta: 7 gener 2022].
* ↑ Mundo Deportivo. El Náutico de Arenys tiene ya su nuevo patrón. J.J. Castillo.
* ↑ Nauta 360. 10 hitos de la Christmas Race.
* ↑ optiworld.org
* ↑ Mundo Deportivo. 7 de setembre de 1970. Pàgina 8.
* ↑ «Rodney Pattison retains Olympic Gold 1972». BBC. [Consulta: 21 agost 2008].
* ↑ «Campeonato de Europa de FD 1970. Arenys de Mar». Arxivat de l'original el 2017-12-11. [Consulta: 12 juny 2017].
* ↑ Viggo Jacobsen & the Optimist Dinghy. Robert Wilkes. An extract from The Optimist Dinghy 1947-2007
* ↑ Palmarès Històric del Club Nàutic d'Arenys de Mar, www.cnarenys.com. Recuperat 1 de març de 2009.

## Bibliografia

* 50 anys: Club Nàutic d'Arenys de Mar /Joan Colomines i Puig - Àngel Joaniquet Ortega/ I.S.B.N:84-7486-119-5
* Ports de la Generalitat Arxivat 2016-08-28 a Wayback Machine.

## Enllaços externs

* Club Nàutic Arenys de Mar - Lloc web oficial